https://fi.starsinsider.com/matkustus/277081/kiinnostaako-elaeinsafari-matkusta-naeihin-kohteisiin
Masai Maran luonnonsuojelualue, Kenia - Maan lounaispuolella sijaitseva luonnonsuojelualue on kuuluisa leijonistaan, leopardeistaan ja gepardeistaan sekä seeprojen, thomsoningasellien ja gnuuantilooppien vaelluksesta.
Volcanoesin kansallispuisto, Yhdysvallat - Havaijin saarella sijaitseva puisto tarjoaa dramaattisia vuoristomaisemia, sekä vilauksen harvinaisista kasveista ja eläimistä, kuten uhanalaisesta havaijinhanhesta.
Pantanal, Brasilia - Yksi Brasilian salaisista helmistä, Pantanal, on maailman suurin kosteikkoalue, joka on pinta-alaltaan 210 000 neliökilometriä. Valtavalla alueella elää jaguaareja, jättimäisiä muurahaiskarhuja, amerikantapiireja ja mustamölyapinoita, sekä paljon muita eläimiä.
Denalin luonnonpuisto, Yhdysvallat - Alaskassa sijaitseva puisto on täydellinen paikka nähdä harmaa- ja mustakarhuja, susia, peuroja, hirviä ja ohutsarvilampaita niiden luonnollisessa elinympäristössä.
Glacier Bayn luonnonpuisto ja suojelualue, Yhdysvallat - Toinen Alaskassa sijaitseva puisto sopii loistavasti karskien maisemien ystäville. Älä jää paitsi mahdollisuudesta nähdä kirjohylkeitä, merisaukkoja, ryhävalaita ja monia muita eläimiä.
Keski-Kalaharin riistansuojelualue, Botswana - Pinta-alaltaan Alankomaita suurempi kansallispuisto on ikonisten afrikkalaisten eläinten, kuten leijonien, sarvikuonojen, elefanttien ja hyeenojen asuinpaikka.
Nantucket National Wildlife Refuge, Yhdysvallat - Tämä puisto perustettiin vuonna 1973 alueen muuttolintujen suojelualueeksi. Lintujen lisäksi alue on hyvä paikka harmaahylkeiden bongaamiseen.
Galápagossaaret, Ecuador - Nämä tuliperäiset saaret kannattaa ottaa matkakohteeksi, koska niillä elää monta lajia, joita ei tavata missään muualla. Niihin kuuluvat esimerkiksi laavaleguaanit, merileguaanit, jättiläiskilpikonnat ja sinijalkasuulat.
Amazonin suisto, Brasilia - Amazonin sademetsässä elää yli 2000 eläinlajia, minkä vuoksi villieläinten ystävien kannattaa suunnata sinne välittömästi!
Gunung Leuserin luonnonpuisto, Indonesia - Pohjois-Sumatralla sijaitseva puisto tarjoaa mahdollisuuden nähdä uhanalainen sumatranoranki luonnollisessa elinympäristössään.
Jim Corbettin kansallispuisto, Intia - Intian kansallispuisto perustettiin uhanalaisen bengalintiikerin turvapaikaksi.
Skomerin saari, Wales - Pembrokeshiren rannikolla sijaitseva saari tarjoaa runsaasti mahdollisuuksia nähdä pikkuliitäjiä ja lunneja.
Peak Districtin kansallispuisto, Englanti - Penniinien vuoriston eteläkärjessä sijaitsevassa puistossa on Englannin ainoa paikka, jossa elää villinä metsäjäniksiä.
Ujung Kulonin kansallispuisto, Indonesia - Jaavan länsikärjessä sijaitseva Ujung Kulonin kansallispuisto on viimeinen tunnettu pahasti uhanalaisen jaavansarvikuonon asuinpaikka.
Etoshan kansallispuisto, Namibia - Namibian kansallispuisto on villieläinten ystävän paratiisi, koska siellä elää 114 nisäkäslajia, 340 lintulajia ja 110 matelijalajia.
Atsinananan sademetsät, Madagaskar - Tässä Unescon maailmanperintökohteessa on paljon harvinaisia ja uhanalaisia lajeja, varsinkin makeja ja muita kädellisiä.
Corcovadon kansallispuisto, Costa Rica - Osan suojelualueeseen kuuluvassa puistossa on hämmästyttävä valikoima villieläimiä puna-aroista, hämähäkkiapinoista ja tamanduoista puumoihin ja kapusiiniapinoihin.
Yellowstonen kansallispuisto, USA - Pääasiassa Wyomingissa sijaitseva 9000 neliökilometrin kokoinen puisto on loistava paikka nähdä karhuja, susia, biisoneita, hirviä ja antilooppeja.
Kuningatar Elisabetin kansallispuisto, Uganda - Ugandan suosituimmassa kansallispuistossa on vehreitä maisemia ja upeita villieläimiä, kuten kafferipuhveleita, kobipuhveleita, niilinkrokotiileja, savanninorsuja, pohjoisafrikanleopardeja, leijonia ja simpansseja.
Canaiman kansallispuisto, Venezuela - Canaiman kansallispuisto, jossa sijaitsevat Angelin putoukset, tarjoaa loistavan mahdollisuuden nähdä jättiläisvyötiäisiä, jättiläissaukkoja, isomuurahaiskarhuja, puumia ja jaguaareja.
Torres Del Painen kansallispuisto, Chile - Patagonialainen puisto, jossa on vuoria, jäätiköitä, järviä ja jokia, on täydellinen paikka nähdä guanakoa luonnollisessa elinympäristössään. Kannattaa pitää silmät auki myös puumien ja kettujen varalta.
Okavangon suistoalue, Botswana - Unescon maailmanperintökohteessa elää pitkä lista uskomattomia villieläimiä, kuten savanninorsuja, leijonia, gnuuantilooppeja ja monia muita eläimiä.
Bajan niemimaa, Meksiko - Baja on suosittu ekoturismikohde turisteille, jotka toivovat näkevänsä muuttavia Kalifornian harmaavalaita.
Yosemiten kansallispuisto, Yhdysvallat - Kaliforniassa sijaitseva suosittu matkakohde tarjoaa runsaasti mahdollisuuksia nähdä mustakarhuja, paksusarvilampaita, ilveksiä ja kojootteja.
Bandhavgarhin kansallispuisto, Intia - Biodiversiteetistään tunnetussa puistossa on yksi Intian suurimmista tiikeripopulaatioista. Siellä elää myös leopardeja ja peuroja.
Grand Canyonin kansallispuisto, Yhdysvallat - Maailmankuulu matkakohde tunnetaan parhaiten henkeäsalpaavista maisemistaan. Mutta punaiset vuoret tarjoavat elinympäristön myös eläimille, kuten puumille, paksusarvilampaille, hirville ja valkopäämerikotkille.
Serengetin kansallispuisto, Tansania - Serengetin kansallispuisto on kuuluisa 1,5 miljoonan juovagnuun ja 250 000 seepran muutosta, sekä lukuisista niilinkrokotiileistaan ja merimäyristään.
Kalliovuorten kansallispuisto, Yhdysvallat - Coloradon jalokivi on keltavatsamurmeleiden, kojoottien, puumien, hirvien ja muiden eläimien koti.
Krugerin kansallispuisto, Etelä-Afrikka - Yhdeltä Afrikan suurimmilta suojelualueelta, Krugerin kansallispuistosta, löytyy muun muassa leijonia, leopardeja, sarvikuonoja, elefantteja ja kafferipuhveleita.
La Pazin vesiputouspuutarha, Costa Rica - Yksityisessä ekokohteessa elää yli sata suojeltua lajia, eli se on villieläinten ystävien taivas.
Lone Pinen suojelualue, Australia - Vuonna 1927 perustettu puisto on yksi maailman vanhimmista ja suurimmista koalien suojelualueista.
Tambopatan luonnonsuojelualue, Peru - Perussa Amazonin suistoalueella sijaitseva luonnonsuojelualue on huomattava biodiversiteettinsä vuoksi. Tambopatassa elää 103 nisäkäslajia, 1300 perhoslajia ja 90 sammakkoeläinlajia.
Wildlife Prairie State Park, Yhdysvallat - Keski-Illinoisissa sijaitseva puisto houkuttaa turisteja, jotka haluavat nähdä biisoneja, hirviä, puumia, mustakarhuja, kotkia ja saukkoja, sekä muita Pohjois-Amerikan villieläimiä.
Cairngormsin kansallispuisto, Skotlanti - Vuonna 2003 perustetussa puistossa sijaitsee yksi neljännes Skotlannin metsistä ja siellä on paljon mahdollisuuksia nähdä kalasääskiä, oravia ja maakotkia.
Woraksanin luonnonpuisto, Etelä-Korea - Chungcheongbuk-don ja Gyeongsangbuk-don provinsseissa elää 17 nisäkäslajia, 67 lintulajia ja 1092 hyönteislajia, joista monet ovat äärimmäisen harvinaisia. Yksi niistä on kiinangoraali.
Yalan kansallispuisto, Sri Lanka - Puisto tunnetaan villieläimistään ja siitä, että se on srilankanelefanttien, srilankanleopardien ja vesilintujen tärkeä suojelualue.
Cararan kansallispuisto, Costa Rica - Tyynenmeren rannikolla sijaitsevalla Keski-Tyynenmeren suojelualueella on yksi suurimmista jäljellä olevista villeistä puna-arapopulaatioista. Se on myös loistava paikka nähdä amerikankrokotiileja.
Las Baulasin kansallispuisto, Costa Rica - Puisto, jossa elää Amerikkojen Tyynenmeren rannikon suurin merinahkakilpikonnien pesivä yhdyskunta, houkuttaa paljon valokuvaajia ja turisteja, jotka toivovat pääsevänsä näkemään tämän upean jättiläisen.
Olympicin kansallispuisto, Yhdysvallat - Washingtonin osavaltiossa sijaitsevassa puistossa sataa paljon ja siellä on paljon korkeusvaihteluja, minkä vuoksi siellä elää monipuolisesti eläinlajeja lumivuohista mustakarhuihin, jotka saavat kävijät huokailemaan ihastuksesta.
Doñanan kansallispuisto, Espanja - Andalusian luonnonsuojelualue koostuu soista, matalista joista ja hiekkadyyneistä, joilla elää tuhansia muuttolintuja, saksanhirviä, villisikoja ja uhanalaisia lajeja, kuten iberiankeisarikotkia ja pantteri-ilveksiä.
Isle Royalen kansallispuisto, Yhdysvallat - Michiganissa sijaitseva kansallispuisto ja Unescon biosfäärialue tunnetaan susi- ja hirviyhdyskunnistaan.
Channel Islandsin kansallispuisto, Yhdysvallat - Kaliforniassa sijaitsevassa puistossa on viisi saarta, mikä tekee siitä ihanteellisen paikan nähdä kotoperäisiä lajeja, kuten saariharmaakettuja ja spilogale gracilis amphialoja.
Grand Tetonin kansallispuisto, Yhdysvallat - Wyomingissa sijaitseva Grand Tetonin kansallispuisto on pinta-alaltaan 1300 neliökilometriä lähes koskematonta ekosyysteemiä, jolla elää harmaasusia, harmaa- ja mustakarhuja sekä monia muita eläimiä.
Evergladesin kansallispuisto, Yhdysvallat - Floridassa sijaitseva uskomaton ekosysteemi tarjoaa tärkeän elinympäristön harvinaisille ja uhanalaisille lajeille, kuten manaatille, amerikankrokotiilille ja harvinaiselle floridanpuumalle.
Ranthamboren kansallispuisto, Intia - Yksi Intian Project Tigerin suojelualueista, Ranthamboren kansallispuisto ,tunnetaan bengalintiikerin tärkeänä suojelualueena. Tiikereitä näkee parhaiten loka- ja toukokuun välillä.
Big Bendin kansallispuisto, Yhdysvallat - Länsi-Texasissa Meksikon rajalla sijaitseva puisto on suojapaikka yli 450 lintulajille, 56 matelijalajille ja yli 75 nisäkäslajille, kuten puumalle, kojootille ja maakotkalle.
Saguaron kansallispuisto, Yhdysvalla - Kaakkois-Arizonassa sijaitsevassa puistossa elää muun muassa punailveksiä, valkohäntäpeuroja, muulipeuroja ja puumia.
Great Smoky Mountainsin kansallispuisto, Yhdysvallat - Tässä Pohjois-Carolinassa sijaitsevassa puistossa ja Unescon maailmanperintökohteessa on huomattava mustakarhupopulaatio, peräti 1500 yksilöä.
Acadian kansallispuisto, Yhdysvallat - Mainessa sijaitseva kansallispuistossa elää noin 40 eri nisäkäslajia, kuten hirviä, majakoita, kojootteja, punailveksiä ja mustakarhuja.
Katso, missä asustavat maailman majesteettisimmat eläimet
MATKUSTUS Villieläimet
Leijonat, puna-arat, tukaanit ja harmaakarhut kuuluvat kaikkien tuntemiin eläimiin. Lapset kaikkialla maailmassa kasvavat näiden upeiden otusten ympäröiminä, sillä niitä näkee paitsi Disneyn ja Pixarin animaatioissa että värityskirjoissa. Harva kuitenkaan pääsee näkemään niitä niiden luonnollisessa elinympäristössä. Se on kuitenkin mahdollista!
Katso galleria ja tutustu hämmästyttäviin paikkoihin, missä pääsee näkemään suosikki eläimiämme kaikessa komeudessaan.